stanford-oval/wikipedia huggingface dataset:
Lauri Suosalo
Elämä

Lauri Suosalo oli johtavia kommunisteja Vaasassa ennen vuotta 1926, jolloin lähti Neuvostoliittoon. Ammatiltaan hän oli Vaasassa konepuuseppä. Kommunistisen toimintansa hän aloitti vuonna 1919, jolloin hän liittyi Sosialistisen nuorisoliiton Vaasan osastoon, jossa toimi myöhemmin johtokunnan jäsenenä ja varapuheenjohtajana. Vuosina 1923−1926 hän oli Suomen metallityöntekijäin liiton johtokunnassa.
Suosalo suoritti siellä punaupseerikoulun, jossa käytti nimeä Martti Salo, ja komennettiin Suomeen 1931 ja tuli pidätetyksi Salmissa Laatokan Karjalassa samana vuonna ollessaan palaamassa takaisin Suomesta Neuvostoliittoon.  Hänet tuomittiin kuudeksi vuodeksi kuritushuoneeseen valtiopetoksen valmistelusta. Vapauduttuaan hän muutti Vaasasta Tampereelle ja toimi mm. Työväen Kesäkodin ohjelmatoimikunnassa vv. 1937−1939.
Hän oli sodan aikana turvasäilössä ja komennettiin asepalveluun Pärmin pataljoonaan, mutta joutui pienemmän ryhmän mukana aluksi Karjalankannakselle. Siellä Valpon suorittamassa kuulustelussa Suosalo myönsi 19.3.1942, että on "tavallaan katkaissut sillat jo takanaan aikanaan kertomalla kuulustelupöytäkirjaan enemmän kuin puolueen jäsenen olisi sallittu tehdä".
Sodan jälkeen hän toimi vuosina 1945−1946 SNS-seuran puheenjohtajana Suomessa ja 1946−1950 Lenin-museon museonhoitajana. Vuosina 1947−1950 hän oli Tampereen kaupunginvaltuuston jäsen SKDL:n listoilta. Lauri Suosalon epäiltiin olleen yhteydessä sodan aikana Valtiolliseen poliisiin (Valpo), ja hänet erotettiin SKP:stä ja Lenin-museon hoitajan paikalta sodan jälkeen vuonna 1949.
Perhe

Hänen isänsä oli Suomen sisällissodan aikana Pietarsaaren teloituksissa ammuttu entinen kansanedustaja Kalle Suosalo ja veljet näyttelijä ja teatterinjohtaja Martti Suosalo ja kansanedustaja Vilho Suosalo. Lauri Suosalo oli naimisissa Anna Reetta Kilpeläisen (1910−1988) kanssa. Hänkin oli kaksi kertaa vangittuna poliittisista syistä 1930-luvulla".
Ari Kautto

Ari Kautto (s. 18. kesäkuuta 1974) on suomalainen kyykänpelaaja. Hän lukeutuu lajissaan maailman parhaiden pelaajien joukkoon ja on voittanut muun muassa maailmancupin suomalaisessa kyykässä. Hänen seuransa on Kuusaan Latu. Myös Kauton vaimo Anu Kautto on menestynyt kyykänpelaaja.
Bill Koch

| Bill Koch |
| --- | --- |

Henkilötiedot
Syntynyt: 7. kesäkuuta 1955 (ikä 69) Brattleboro, Vermont, Yhdysvallat
Kansalaisuus:   Yhdysvallat
Uran tiedot
Laji:  maastohiihto ja yhdistetty 
| Mitalit> Maa:   Yhdysvallat.Miesten maastohiihto.Olympialaiset  | Mitalit> Maa:   Yhdysvallat.Miesten maastohiihto.Olympialaiset  | Mitalit> Maa:   Yhdysvallat.Miesten maastohiihto.Olympialaiset  | Maa:   Yhdysvallat> Miesten maastohiihto. |
| --- | --- | --- | --- |
|  Hopeaa | Innsbruck 1976 | 30 km |  |
| MM-kilpailut  | MM-kilpailut  | MM-kilpailut  |  |
|  Pronssia | Oslo 1982 | 30 km |  |
Bill Koch (s. 7. kesäkuuta 1955) on yhdysvaltalainen entinen maastohiihtäjä. Hän oli ensimmäisiä hiihtäjiä, jotka käyttivät virallisissa kisoissa luistelutyyliä.
Koch harrasti ensin yhdistettyä, mutta sittemmin ryhtyi keskittymään täysipainoisesti hiihtoon. 1974 hän sijoittui kolmanneksi nuorten EM-kisoissa ja saavutti ensimmäisenä amerikkalaisena maastohiihdon arvokisamitalin hiihdettyään hopealle 1976 Innsbruckin olympialaisten 30 kilometrin kilpailussa. Koch voitti kaudella 1981–1982 kautta aikain ensimmäisen virallisen maastohiihdon maailmancupin kokonaiskilpailun. 1982 Oslon MM-kisoissa hän oli 30 kilometrillä pronssilla.
Koch kantoi Yhdysvaltain lippua vuoden 1992 talviolympialaisissa Albertvillessä. Hän oli aina vuoteen 2018 ja Kikkan Randallin ja Jessica Digginsin naisten parisprintin olympiakultaan asti Yhdysvaltain ainoa olympiamitalisti maastohiihdossa.
Jättikurpitsa

| Jättikurpitsa |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Cucurbitales
Heimo::  Kurkkukasvit Cucurbitaceae
Suku::  Kurpitsat Cucurbita
Laji::  maxima
Kaksiosainen nimi
 Cucurbita maxima  Duchesne ex Lam. 
Katso myös
   Jättikurpitsa Wikispeciesissä   Jättikurpitsa Commonsissa 
Infobox OKNimi-testi OK: 
Jättikurpitsa eli talvisquash (Cucurbita maxima) on kurkkukasvien heimoon kuuluva köynnös, josta on jalostettu lukuisia erinäköisiä lajikkeita ja muotoja.
Ulkonäkö ja koko

Jättikurpitsa on maassa kiemurteleva köynnös, joka kasvaa viisi metriä pitkäksi varsin nopeasti. Sen kukat ovat yksineuvoisia, mutta samassa yksilössä on sekä hede- että emikukkia. Hyönteiset hoitavat pölytyksen, ja saman yksilön eri kukat voivat pölyttää toisensa. Kukat ovat keltaisia, ja niiden viisi terälehteä ovat kasvaneet kiinni toisiinsa tötteröksi. Heteitä on kolme. Lehdet ovat yksinkertaiset (eivät siis koostu lehdyköistä) ja voivat olla ehjä- tai lovilaitaiset.
Levinneisyys

Jättikurpitsa on alkujaan kotoisin Etelä-Amerikasta, mutta se on levinnyt ihmisen mukana lähes kaikkialle maailmaan. Se leviää toisinaan luontoon viljelykarkulaisena.
Aiheesta muualla

Laji.fi: Jättikurpitsa (Cucurbita maxima)
Kassu – Kasvien suomenkieliset nimet: Jättikurpitsa tai talvisquash (Cucurbita maxima)
ITIS: Cucurbita maxima (englanniksi)
United States Department of Agriculture (USDA): Cucurbita maxima (englanniksi)
Flora of China: Cucurbita maxima (englanniksi)
Dr. Duke's Phytochemical and Ethnobotanical Databases: Cucurbita maxima[vanhentunut linkki] (englanniksi)
Centre for Agriculture and Biosciences International (CABI): Cucurbita maxima (giant pumpkin) (englanniksi)
Plant List: Cucurbita maxima (englanniksi)
Pherobase: Floral volatiles of Cucurbita maxima[vanhentunut linkki] (englanniksi)
| --- | --- |
Taksonitunnisteet:  Wikidata: Q161180  Wikispecies: Cucurbita maxima  APDB: 26135  APNI: 89407  BioLib: 38902  CoL: 329Z6  Ecocrop: 819  EoL: 584406  EPPO: CUUMA  EUNIS: 168482  FNA: 200022619  FoAO2: Cucurbita maxima  FoC: 200022619  GBIF: 2874515  GRIN: 12597  iNaturalist: 122866  IPNI: 116580-3  IRMNG: 10197275  ITIS: 22369  MichiganFlora: 883  MoBotPF: 292206  NatureServe: 2.147138  NBN: NBNSYS0000033879  NCBI: 3661  NZOR: b42d9ea1-359f-4a13-a8ac-d840ee3ea838  NZPCN: 3750  Observation.org: 133730  Open Tree of Life: 379272  PfaF: Cucurbita maxima  Plant List: kew-2747160  PLANTS: CUMA3  POWO: urn:lsid:ipni.org:names:30006538-2  RHS: 158218  Tropicos: 50172465  WisFlora: 7213  WFO: wfo-0000629095  Laji.fi: MX.5021101
Sass

Sass on tyylisivujen kieli, joka käännetään CSS-tyylisivuiksi. Sass mahdollistaa muun muassa muuttujien ja funktioiden käytön.
Sass-esikääntäjä tuottaa CSS-määrittelyjä koodista, joka voidaan antaa Sassy CSS (SCSS) -syntaksilla.
Historia

Sassin kehitti alun perin Hampton Catlin, joka kehitti Nathan Weizenbaumin kanssa versiot 2.0:aan saakka. Chris Eppstein liittyi kehitykseen vuonna 2008. Ensimmäiset versiot Sass-esikääntäjästä olivat toteutettu Ruby-kielellä, mutta vuonna 2016 se toteutettiin uudelleen Dart-kielellä.
Esimerkki

Sass-määrittely:
#header
  color: red
  @media (min-width: 400px)
    color: blue
Kääntyy seuraavaksi CSS-määrittelyksi:
#header {
  color: red;
}
@media (min-width: 400px){
  #header {
    color: blue;
  }
}
SCSS-määrittely:
$blue: #3bbfce;
$margin: 16px;

.content-navigation {
  border-color: $blue;
  color: darken($blue, 9%);
}

.border {
  padding: $margin / 2;
  margin: $margin / 2;
  border-color: $blue;
}
SASS-määrittely:
$blue: #3bbfce
$margin: 16px

.content-navigation
  border-color: $blue
  color: darken($blue, 9%)

.border
  padding: $margin/2
  margin:  $margin/2
  border-color: $blue
Kääntyvät CSS-määrittelyksi:
.content-navigation {
  border-color: #3bbfce;
  color: #2b9eab;
}

.border {
  padding: 8px;
  margin: 8px;
  border-color: #3bbfce;
}
Aiheesta muualla

Verkkosivut (englanniksi)
Venäjän tutkimusalukset

Venäjän meren tutkimusalukset, kuten Sibirjakov, Karpinski ja Gorigledža, muodostavat osan laajasta tutkimusalusverkostosta, johon kuuluu yli 70 alusta. Suurin osa näistä aluksista toimii suoraan Venäjän puolustusministeriön alaisuudessa. Ne on varustettu kehittyneillä kaikuluotaimilla, tutkilla ja joissakin tapauksissa jopa erikoistuneilla tutkimuslaboratorioilla.
Alusten varustelu ja toiminta

Monien tutkimusalusten nimessä esiintyy sanat Akademik tai Professor, viitaten niiden tieteelliseen rooliin. Ne ovat varustettu korkearesoluutioisilla kaikuluotaimilla tai vedenalaisilla videokameroilla, jotka mahdollistavat tarkan merenpohjan tutkimuksen. Alukset liikkuvat tyypillisesti siksakkia pienellä nopeudella kartoittaessaan merenpohjaa. Jos alus ajelehtii virran mukana, se voi silti suorittaa tutkimuksia kaikuluotaimella ilman moottorin aiheuttamaa häiriötä.
Strateginen merkitys

Venäjän tutkimusalusten keskeisenä tehtävänä on merenpohjan kartoitus ja väitetysti näiden tietojen toimittaminen Venäjän asevoimille. Erityisesti ne voivat kartoittaa strategisia kohteita, kuten tietoliikenne- ja sähkökaapeleita, joita voidaan pitää potentiaalisina sotilaallisina kohteina.
Laitteet pystyvät havaitsemaan pieniä kiviä 80 metrin syvyydestä, ja niillä voidaan erottaa merenpohjasta paljon metriä pienemmät kohteet.
Kommunikaatio ja seurantamenetelmät

Venäjän tutkimusalukset pitävät AIS-seurantajärjestelmänsä usein pois päältä, mutta ne lähettävät säätiedot morsekoodina kuuden tunnin välein. Nämä säätiedot sisältävät myös sijaintitiedot, mahdollistaen alusten liikkeiden epäsuoran seuraamisen.
Säde Tahvanainen

| Säde Tahvanainen> Henkilötiedot |
| --- | --- |
Syntynyt: 5. syyskuuta 1972 (ikä 52) Ilomantsi
Poliitikko
Puolue:  SDP
Asema:  Osaamisen  kehittämisen asiantuntija, Vantaan kaupunginvaltuuston puheenjohtaja
Kotipaikka:  Vantaa
Aiheesta muualla
Virallinen sivu
Säde Maarit Tahvanainen (s. 5. syyskuuta 1972 Ilomantsi) on suomalainen poliitikko. Hän toimi Suomen sosialidemokraattisen puolueen kansanedustajana vuosina 1995–2007. Kansanedustajana Tahvanainen keskittyi erityisesti opetus -ja ympäristöasioihin. Hän toimi eduskunnan sivistysvaliokunnan jäsenenä 1995–2007, josta viimeisen kauden myös valiokunnan varapuheenjohtajana. Lisäksi Tahvanainen toimi ympäristövaliokunnassa 1999–2007 ja lakivaliokunnassa 1995–1999.
Tahvanainen oli SDP:n puoluehallituksen jäsen 1996–2005 ja puolueen varapuheenjohtaja 1999–2005. Lisäksi hän on toiminut lukuisissa järjestöllisissä ja muissa yhteiskunnallisissa luottamustehtävissä.
Paikallistason päätöksenteossa Tahvanainen toimi Joensuun kaupunginvaltuustossa vuosina 1996–2004. Nykyisin hän asuu Vantaalla, jossa toimii kaupunginvaltuuston puheenjohtajana.
Tahvanainen on koulutukseltaan kasvatustieteen maisteri ja työskentelee osaamisen kehittämisen asiantuntijana vapaan sivistystyön organisaatiossa. Aiemmissa työtehtävissä toiminut mm. erityisluokanopettajana, erityisen tuen suunnittelijana, projektipäällikkönä, SDP:n järjestösihteerinä ja ohjelmapäälikkönä.
Politiikka

Tahvanainen oli ensi kertaa eduskuntaan valittaessa 22-vuotias ja silloisen eduskunnan kuopus. Hän on toiminut uransa aikana monissa luottamustehtävissä, muun muassa puolueensa varapuheenjohtajana kuusi vuotta. Hän oli ehdolla kevään 2019 eduskuntavaaleissa, mutta ei tullut valituksi eduskuntaan.
Tahvanainen on erikoistunut poliittisella urallaan koulutusasioihin. Hän toimi pitkään sivistysvaliokunnassa ja viimeisellä edustajakaudellaan sivistysvaliokunnan varapuheenjohtajana ja sosialidemokraattisen ryhmän koulutusasioiden vastaavana. Ympäristövaliokunnan jäsenenä Tahvanainen toimi useita vuosia.
Säde Tahvanainen on julkaissut vuoden 2019 alussa yhdessä tietokirjailija Jussi Särkelän kanssa toimittamansa teoksen Mahdollisuus kaikille. Kirja käsittelee hyvivointivaltion luomista ja kehittämistarpeita. Artikkeleita kirjaan ovat kirjoittaneet muun muassa Erkki Tuomioja, Pirjo Ala-Kapee, Kari Välimäki ja Miapetra Kumpula-Natri.
Politiikka > Luottamustehtäviä

Vantaan kaupunginvaltuuston puheenjohtaja 2023–
Vantaan kaupunginhallituksen 1. varapuheenjohtaja 2017–2023
Vantaan kaupunginvaltuutettu 2008–2012 ja 2017–
Vantaan konsernijaoston puheenjohtaja 2021–2023
Vantaa, yleisjaoston puheenjohtaja 2017–2021
Vantaa, yleiskaavatoimikunnan varapuheenjohtaja 2018–2021
Tikkurilan Työväenyhdistys, varapuheenjohtaja 2015–2016 ja puheenjohtaja 2016–2020
Kotien Puolesta Keskusliitto, puheenjohtaja 2017–2020
SDP:n varapuheenjohtaja, 1999–2005
TUL:n varapuheenjohtaja, 1996–2003
Nuoret Kotkat Keskusliitto, puheenjohtaja 1999–2002
Joensuun Työväenyhdistys, puheenjohtaja 2005–2008
Pohjois- Karjalan Ammattikorkeakoulu, johtokunnan puheenjohtaja 2000–2004
Joensuun kaupunginvaltuutettu 1996–2004
Vantaan kaupunginvaltuuston jäsen 2008–2012 ja 2017–
Vantaan kaupunginhallituksen 1. varapuheenjohtaja 2017–2022
HUS:n hallituksen jäsen (Vantaan kaupungin edustajana) 2009–2017
Vantaan kaupungin yritys -ja omistapolitiilkkaan perehtyvän Vantaan kaupungin konsernijaoston puheenjohtaja 2017–2022
Jääkiekon IV-divisioona

| Jääkiekon IV-divisioona |
| --- | --- |

Laji:  jääkiekko
Maa(t):   Suomi
Sarjataso:  6
Ylempi taso:  III-divisioona
Alempi taso:  V-divisioona
Aiheesta muualla
Sivusto
Jääkiekon IV-divisioona  on Suomen jääkiekon kuudenneksi korkein sarjataso.
Joukkueet kaudella 2019–2020 > Lohko 1

Dynamo, Helsinki
HaKi Tiimi
KaVo, Tuusula
KelA Chiefs, Tuusula
KelA HC, Tuusula
LT Kings Team
MaVe, Helsinki
KJT Haukat Team, Tuusula
Joukkueet kaudella 2019–2020 > Lohko 2

HCE, Eurajoki
Mean Machine, Turku
ParSport II, Parainen
PKS Viihde, Paimio
PaRa, Panelia
KK-V, Kokemäki
Anssi Vuorio

Anssi Vuorio (s. 30. elokuuta 1965 Kajaani) on suomalainen juristi, joka on toiminut pitkään ammattiliittojen johtotehävissä. Hän oli Toimihenkilöunionin johtaja vuosina 2010–2011 ennen sen yhdistymistä Ammattiliitto Prohon. Hän on toiminut sittemmin Pron edunvalvonnassa ict- ja viestintäsektorin johtajana. Aiemmin Vuorio toimi Palvelualojen ammattiliitto PAMin 1. varapuheenjohtaja vuodesta 2002, ja työskenteli sitä ennen Liikealan ammattiliitossa vuodesta 1994.
Koulutukseltaan Vuorio on oikeustieteen kandidaatti Helsingin yliopistosta. Hän on aiemmin työskennellyt lakimiehenä ammattiliittojen ja työvoimapiirin palveluksessa. Hän on toiminut sopimuspäällikkönä Palvelualojen ammattiliitossa vuodesta 2000 ja sopimusvastaavana Liikealan ammattiliitossa 1999. Lisäksi hän on toiminut lakimiehenä sekä Liikealan ammattiliitossa (1994) ja Uudenmaan työvoimapiirissä vuosina 1990–1994. Oikeusneuvosmiehenä hän toimi Helsingin raastuvanoikeudessa vuonna 1990.
Vuorion luottamustehtäviä ovat olleet muun muassa Eläke-Fennian hallintoneuvoston jäsenyysmilloin? ja UNI Europa kaupan jaoston jäsenyys.
Vuorio harrastaa ulkoilua ja hänen perheeseensä kuuluvat vaimo sekä kaksi lasta.
Valu (albumi)

| Valu Mokoma |
| --- | --- | --- |

Studioalbumin tiedot
 Äänitetty : Herodes-studios, kesä 1998
 Julkaistu: 1999
 Tuottaja(t): Gabi Hakanen Marko Annala
 Tyylilaji: vaihtoehtometalli, crossover thrash, rock
 Kesto: 44.51
 Levy-yhtiö: EMI
Mokoman muut julkaisut
|   | Valu 1999 | Mokoman 120 päivää 2001 |
Valu on Mokoman vuonna 1999 julkaistu debyyttialbumi. Albumi on musiikillisesti huomattavasti yhtyeen myöhempiä albumeita kevyempi ja rock-vaikutteisempi. Valu ei saavuttanut ilmestyessään mainittavaa menestystä ja Mokoman silloinen levy-yhtiö EMI tuhosi jäljellä olevat levyt vuonna 2000, eikä levystä otettu uusintapainosta. Sama kohtalo oli myös Valu-albumin seuraajalla, Mokoman toisella levyllä Mokoman 120 päiväälähde?. Valu julkaistiin kuitenkin uudelleen vuonna 2004 Mokoman noustua suuremman yleisön tietoisuuteen Kurimus-albumin ja oman levy-yhtiönsä, Sakara Recordsin myötä.
Levyn tunnetuin kappale lienee hieman nyky-Mokomaa muistuttava aggressiivinen ”Viholliset”, jota Mokoma esittää keikoillaan toisinaan vielä nykyäänkin. ”Pillipiipari”-kappale on julkaistu uudelleennauhoitettuna versiona vuoden 2003 Punainen kukko -EP:llä. Myös ”Viholliset”-kappaleesta on tehty uusi versio, joka löytyy Mokoman Viides vuodenaika EP:ltä.
Mokoman myöhemmistä albumeista poiketen vokalisti Marko Annala vastasi Valu-albumilla laulamisen lisäksi myös kitararaidoista.
Kappaleet

Sävellykset ja sanoitukset Marko Annala, ellei toisin mainita.
Kurjen laulu – 2.44 (sov. Annala – Hynynen – Kärkkäinen)
Pillipiipari – 3.37 (säv. Annala – Kärkkäinen, sov. Annala – Hynynen – Kärkkäinen)
Kasvan – 3.29 (sov. Annala – Hynynen – Kärkkäinen)
Viholliset – 2.10 (sov. Annala – Hynynen – Kärkkäinen)
Perspektiivi – 4.07 (sov. Annala – Hakanen – Hynynen – Kärkkäinen)
Valhettelija – 4.26 (sov. Annala – Hakanen – Kuittinen)
Seeste – 2.22 (säv. Annala – Hynynen – Kärkkäinen, sov. Annala – Hynynen – Kärkkäinen)
Se on minussa – 2.42 (sov. Annala – Hynynen – Kärkkäinen)
Väristyksiä – 3.33 (sov. Annala – Hakanen – Hynynen – Kärkkäinen)
Kauas aivot karkaavat – 3.27 (säv. Annala – Hynynen, sov. Annala – Hynynen – Kärkkäinen)
Parasta ennen 0898 – 3.20 (sov. Annala – Hakanen – Hynynen – Kuittinen)
Tyyssija – 4.29 (sov. Annala)
Kappaleet > Uusintajulkaisun bonuskappaleet

Toinen kohtu – 4.08 (sov. Annala – Hynynen – Kärkkäinen)
”Toinen kohtu” on alun perin Valu-albumin sessioissa kesällä 1998 äänitetty, varsinaiselta albumilta pois jäänyt kappale, jonka lauluosuudet äänitettiin vuonna 2004, ennen albumin uusintajulkaisua.
Yhtyeen kokoonpano levyllä

Marko Annala – kitara, laulu, koskettimet kappaleessa ”Pillipiipari”
Heikki Kärkkäinen – basso
Janne Hynynen – rummut, taustalaulu
Yhtyeen kokoonpano levyllä > Vierailevat muusikot

Ann Bell Fell – taustalaulu kappaleissa ”Kurjen laulu”, ”Valhettelija” ja ”Väristyksiä”
Tuomo Saikkonen – taustalaulu kappaleissa ”Perspektiivi” ja ”Seeste”
Taru Tanner, Auni Tuovinen, Enni Tuovinen ja Milla Välimaa – kuoro kappaleessa ”Kasvan”
Kuisma Aalto – kitara kappaleissa ”Perspektiivi” ja ”Kauas aivot karkaavat”, kitarasovitukset
Martti Salminen – piano, urut ja koskettimet kappaleissa ”Kurjen laulu”, ”Pillipiipari”, ”Perspektiivi” ja ”Väristyksiä”
T. T. Oksala – jousinäytteet kappaleessa ”Valhettelija”
Henri Kuittinen – koneet kappaleissa ”Valhettelija” ja ”Parasta ennen 0898”
Singlet > Kasvan

Kasvan – 3.29
Julkaistiin vuonna 1999.
Singlet > Perspektiivi

Perspektiivi – 4.07
Promosingle, julkaistiin vuonna 1999.
Arvostelut

Imperiumi: 7/10
Soundi:
Aiheesta muualla

Valu (albumi) Discogsissa. (englanniksi)
Albumi Valu (albumi) Encyclopaedia Metallum -sivustolla (englanniksi)
Mokoma
| --- | --- |
Studioalbumit:  Valu  Mokoman 120 päivää  Kurimus  Tämän maailman ruhtinaan hovi  Kuoleman laulukunnaat  Luihin ja ytimiin  Sydänjuuret  Varjopuoli  180 astetta  Elävien kirjoihin  Laulurovio  Hengen pitimet  Ihmissokkelo  Myrsky 
EP:t:  Punainen kukko  Viides vuodenaika  Juurta jaksain  Yksi 
Singlet:  ”Kasvan”  ”Perspektiivi”  ”Seitsemän sinetin takana”  ”Rajapyykki”  ”Takatalvi”  ”Hiljaisuuden julistaja”  ”Nujerra ihminen”  ”Sydänjuuret”  ”Sarvet esiin”  ”Sydän paikallaan”  ”Valkoista kohinaa”  ”Punamultaa”  ”Sinne missä aamu sarastaa”  ”Marras / Kuollut, kuolleempi, kuollein”  ”Rautaa rinnoista / Ruovddi rattiiin”  ”Kepeät mullat”  ”Tahdon ihmeet takaisin”  ”Syyttävä sormi”  ”Toinen ihminen”  ”Vuoret, huolet”  ”Talvi 7””  ”Malja sille!”  ”Taivaan tuuliin” 
DVD:t:  DVD ("Mäntit tien päällä")  Sakara Tour 2006
Demented Are Go

| Demented Are Go |
| --- | --- |
 Demented Are Go vuonna 2017.
Tiedot
Toiminnassa:  1982–1995, 1996–
Tyylilaji:  psychobilly, punk rock
Kotipaikka:   Cardiff, Wales
Laulukieli:  entlanti
Jäsenet:  Mark "Sparky" Phillips (laulu) Holger Dag (kitara) Grischa Dördelmann (basso) Gaybeul Gualdi (rummut)
Entiset jäsenet:  Gavin Evans Dick Thomas "Lex" Luthor Taylor Mike Pannell Stan Standen Philip Doyle Tony Biggs Ray Thompson Graeme Grant Billy Favata Paul "Choppy" Lambourne Kelvin Klump Tony "Strangy" Gilmore 'Rockin' Rick Tanner Ant"The Horse Man"Thomas Criss Damage Ed Fleming
Levy-yhtiö:  Crazy Love Records, People Like You Records, Link Records, ID Records
Infobox OKNimi-testi OK: 
Demented Are Go on brittiläinen psychobilly-yhtye, joka perustettiin Cardiffissa, Walesissa, 1980-luvun alussa. Yhtye on tunnettu raivokkaasta musiikkityylistään ja provokatiivisista esiintymisistään, ja siitä tuli nopeasti yksi psychobilly-skenen tunnetuimmista ja pitkäikäisimmistä yhtyeistä. Demented Are Go on julkaissut useita albumeita ja kiertänyt laajalti niin Euroopassa kuin muuallakin.
Historia

Demented Are Go perustettiin alun perin vuonna 1982 Cardiffissa, ja sen alkuperäisiin jäseniin kuuluivat laulaja Mark “Sparky” Phillips ja kitaristi Ant Thomas. Yhtyeen varhainen kokoonpano alkoi herättää huomiota omaperäisellä tyylillään, jossa yhdistettiin punkin ja rockabillyn elementtejä sekä kauhu- ja goottiteemoja. Vuonna 1984 yhtye esiintyi ensi kertaa tunnetussa klubissa Lontoossa, ja tämä keikka auttoi heitä saamaan kulttimaineen psychobilly-fanien keskuudessa.
Demented Are Gon ensimmäinen albumi, In Sickness & In Health, julkaistiin vuonna 1986. Se sai hyvän vastaanoton psychobilly-skenessä, ja yhtyeestä tuli pian tunnettu intensiivisistä ja kaoottisista live-esiintymisistään. Tämän jälkeen julkaistiin Kicked Out of Hell vuonna 1988, ja siitä tuli klassikko, joka vakiinnutti Demented Are Gon paikan psychobilly-musiikin johtotähtenä.
Yhtyeen ura ei ole kuitenkaan ollut ilman haasteita. Mark “Sparky” Phillips on kamppaillut henkilökohtaisten ongelmien kanssa, ja tämä on johtanut useisiin kokoonpanomuutoksiin sekä bändin lyhytaikaisiin taukoihin. Haasteista huolimatta Demented Are Go on jatkanut musiikin tekemistä ja kiertueitaan. Heidän tuotantonsa on sisältänyt monia genren klassikoita, ja he ovat saavuttaneet uskollisen fanikunnan ympäri maailman.
Musiikillinen tyyli ja vaikutus

Demented Are Gon musiikkia luonnehtivat voimakkaat kitarariffit, aggressiivinen slap-bass ja Phillipsin erityinen laulutyyli, joka on usein rosoinen ja uhmakas. Yhtye on tunnettu synkästä ja karkeasta äänimaailmastaan, ja heidän kappaleensa sisältävät usein viittauksia kauhuun, väkivaltaan ja mustaan huumoriin. Tämä tyyli on vakiinnuttanut heidän paikkansa psychobilly-genressä ja tehnyt heistä suunnannäyttäjiä.
Demented Are Go on vaikuttanut merkittävästi psychobilly-musiikkiin ja inspiroinut monia muita yhtyeitä. Heidän tyylinsä on myös ollut omaperäistä siinä mielessä, että se on saanut vaikutteita punkin lisäksi myös bluesista ja garagerockista, mikä tekee heidän musiikistaan erityisen monikerroksista.
Diskografia > Studioalbumit

In Sickness & In Health – 1986
Kicked Out of Hell – 1988
The Day the Earth Spat Blood – 1989
Orgasmic Nightmare – 1991
Tangenital Madness on a Pleasant Side of Hell – 1993
Hellucifernation – 1999
Hellbilly Storm – 2005
Welcome back to Insanity Hall – 2012
Jäsenet > Nyikyiset

Mark "Sparky" Phillips - laulu (1982–)
Holger Dag - kitara (2012–)
Grischa - kontrabasso (2006–)
Gaybeul Gualdi - rummut (2013–)
Jäsenet > Aikajana

Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Ranska  BnF data  Yhdysvallat  Tšekki 
Taiteenala:  MusicBrainz 
Muut:  IdRef 
Grischa soittamassa kontrabassoa Dresdenissä vuonna 2006.
Käännös suomeksi
Ari Heikkinen (poliitikko)

| Ari Heikkinen |
| --- | --- |
 Ari Heikkinen Vihreiden puoluekokouksessa 2007.
Henkilötiedot
Syntynyt: 20. toukokuuta 1964 (ikä 60) Siilinjärvi
Poliitikko
Puolue:  Vihreät
Asema:  hallintojohtaja
Kotipaikka:  Kerava
Ari Eelis Heikkinen (s. 20. toukokuuta 1964 Siilinjärvi) on vihreiden pitkäaikainen valtakunnan tason vaikuttaja.kenen mukaan? Heikkinen on toiminut vuodesta 2011 lähtien Oulun kaupungin hallintojohtajana ja on aiemmin ollut muun muassa vihreiden puoluesihteerinä vuosina 1997–2007 ja oikeusministeri Tuija Braxin erityisavustajana.
Heikkinen aloitti poliittisen toiminnan 1980-luvulla Jyväskylän yliopiston ylioppilaskunnassa. Hän on ollut mukana Kalevi Kivistön presidentinvaalikampanjassa 1988 ja toiminut Rauhanpuolustajissa. Lisäksi hän on ollut vihreiden ehdokkaana europarlamentti-, eduskunta- ja kunnallisvaaleissa.